

ประกาศโรงเรียนเซนต์แอนดรูว์

เรื่อง การใช้หลักสูตรโรงเรียนเซนต์แอนดรูว์ พุทธศักราช ๒๕๖๓

ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑

🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜🞜

สืบเนื่องจาก คำสั่งกระทรวงศึกษาธิการที่ สพฐ. ๑๒๓๙/๒๕๖๐ เรื่อง ให้ใช้มาตรฐานการเรียนรู้และตัวชี้วัด กลุ่มสาระการเรียนรู้คณิตศาสตร์ วิทยาศาสตร์ และสาระภูมิศาสตร์ในกลุ่มสาระการเรียนรู้สังคมศึกษา ศาสนาและวัฒนธรรม (ฉบับปรับปรุง พ.ศ.๒๕๖๐) ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑ ลงวันที่ ๗ สิงหาคม ๒๕๖๐ เพื่อเป็นการยกระดับคุณภาพการศึกษาและการเรียนรู้ให้มีคุณภาพและมาตรฐานระดับสากล สอดคล้องกับประเทศไทย ๔.๐ โลกในศตวรรษที่ ๒๑ และทัดเทียมกับนานาชาติ กระทรวงศึกษาธิการจึงประกาศใช้มาตรฐานการเรียนรู้ และตัวชี้วัดกลุ่มสาระการเรียนรู้คณิตศาสตร์ วิทยาศาสตร์และสาระภูมิศาสตร์ ในกลุ่มสาระการเรียนรู้สังคมศึกษา ศาสนาและวัฒนธรรม (ฉบับปรับปรุง พ.ศ.๒๕๖๐) โดยมีเงื่อนไข และระยะเวลาการใช้มาตรฐานการเรียนรู้และตัวชี้วัดในกลุ่มสาระการเรียนรู้ดังกล่าว ตามกำหนดเวลาดังนี้

1. ปีการศึกษา ๒๕๖๑ ให้ใช้ในชั้นประถมศึกษาปีที่ ๑ และ ๔
2. ปีการศึกษา ๒๕๖๒ ให้ใช้ในชั้นประถมศึกษาปีที่ ๑ ๒ ๔ และ ๕
3. ปีการศึกษา ๒๕๖๓ ให้ใช้ในทุกชั้นเรียน

หลักสูตรสถานศึกษา ของโรงเรียนเซนต์แอนดรูว์ฉบับนี้ จึงเป็นหลักสูตรที่มีมาตรฐานการเรียนรู้และตัวชี้วัดฯ (ฉบับปรับปรุง พ.ศ.๒๕๖๐) สาระท้องถิ่นและความต้องการของชุมชน ผนวกกับอัตลักษณ์การศึกษาคาทอลิก เป็นแนวทางในการจัดทำหลักสูตรสถานศึกษาและจัดการเรียนรู้เพื่อพัฒนาผู้เรียนให้มีศักยภาพในการแข่งขันและดำรงชีวิตอย่างสร้างสรรค์ในประชาคมโลกตามหลักปรัชญาของเศรษฐกิจพอเพียง และคำสั่งกระทรวงศึกษาธิการที่ สพฐ. ๙๒๑/๒๕๖๑ ยกเลิกมาตรฐานการเรียนรู้และตัวชี้วัด สาระที่๒ การออกแบบและเทคโนโลยี และสาระที่๓ เทคโนโลยีสารสนเทศและการสื่อสาร ในกลุ่มสาระการเรียนรู้การงานอาชีพและเทคโนโลยี ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑ และเปลี่ยนชื่อกลุ่มสาระการเรียนรู้ ในชั้นประถมศึกษาปีที่ ๓ และ ๖ เปลี่ยนชื่อกลุ่มสาระการเรียนรู้การงานอาชีพและเทคโนโลยี เป็น กลุ่มสาระการเรียนรู้การงานอาชีพ และกลุ่มสาระการเรียนรู้วิทยาศาสตร์ เป็น กลุ่มสาระการเรียนรู้วิทยาศาสตร์และเทคโนโลยี ลงวันที่ ๓ พฤษภาคม ๒๕๖๑

ดังนั้นปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำโครงสร้างหลักสูตรชั้นปี จัดทำมาตรฐานการเรียนรู้และตัวชี้วัดระดับชั้นประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อยแล้ว จึงประกาศให้ใช้หลักสูตรโรงเรียนตั้งแต่ วันที่ ๘ เดือน พฤษภาคม พ.ศ. ๒๕๖๓ เป็นต้นไป

ประกาศ ณ วันที่ ๘ เดือน พฤษภาคม พ.ศ. ๒๕๖๓

………………..………………………………

(นางสาวอังคณา ชื่นบาน)

ผู้อำนวยการโรงเรียนเซนต์แอนดรูว์

**ส่วนที่ ๑**



**ความนำ**

นับตั้งแต่ที่กระทรวงศึกษาธิการได้ประกาศใช้หลักสูตรแกนกลางการศึกษาขั้นพื้นฐาน พุทธศักราช ๒๕๕๑ ให้ เป็นหลักสูตรแกนกลางของประเทศเมื่อวันที่ ๑๑ กรกฎาคม ๒๕๕๑ สำนักงานคณะกรรมการการศึกษา ขั้นพื้นฐาน โดยสำนักวิชาการและมาตรฐานการศึกษา ได้ดำเนินการ ติดตามผลการนำหลักสูตรไปสู่การปฏิบัติอย่างต่อเนื่องในหลายรูปแบบ พบว่า มาตรฐานการเรียนรู้และตัวชี้วัดในบางกลุ่มสาระการเรียนรู้ ได้แก่ กลุ่มสาระการเรียนรู้วิทยาศาสตร์ คณิตศาสตร์ การงานอาชีพและเทคโนโลยี และสังคมศึกษา ศาสนาและวัฒนธรรม ซึ่งเป็นเป้าหมายการพัฒนาคุณภาพผู้เรียนยังไม่เพียงพอต่อการรองรับการเปลี่ยนแปลงของสถานการณ์ โลกที่เปลี่ยนแปลงอย่างรวดเร็ว โดยเฉพาะอย่างยิ่งการเปลี่ยนแปลงทางวิทยาศาสตร์และเทคโนโลยี ซึ่งเป็นหัวใจของการวางรากฐานขีดความสามารถในการแข่งขันของประเทศ การพัฒนาศักยภาพคน ยกระดับคุณภาพการศึกษาและการเรียนรู้ที่สอดคล้องกับการเรียนรู้ในศตวรรษที่ ๒๑ ให้สามารถพัฒนาเศรษฐกิจ สังคม ก้าวทันและทัดเทียมนานาชาติ

ดังนั้นในปี พ.ศ.๒๕๕๙ กระทรวงศึกษาธิการโดยสำนักงานคณะกรรมการการศึกษาขั้นพื้นฐาน ได้ดำเนินการให้มีการทบทวนหลักสูตรแกนกลางการศึกษาขั้นพื้นฐาน พุทธศักราช ๒๕๕๑ โดยนำข้อมูลจากแผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐ – ๒๕๖๔) ยุทธศาสตร์ชาติ ๒๐ ปี(พ.ศ.๒๕๖๐ – ๒๕๗๙) เพื่อเป็นการยกระดับคุณภาพการศึกษาและการเรียนรู้ให้มีคุณภาพและมาตรฐานระดับสากล สอดคล้องกับประเทศไทย ๔.๐ โลกในศตวรรษที่ ๒๑ และทัดเทียมกับนานาชาติ โดยกำหนดให้ปรับปรุงพัฒนาหลักสูตร และการจัดการเรียนการสอนในกลุ่มสาระการเรียนรู้คณิตศาสตร์ วิทยาศาสตร์ สังคมศึกษา ศาสนาและวัฒนธรรม เฉพาะสาระ ภูมิศาสตร์ เป็นนโยบายสำคัญเร่งด่วน โดยมีเงื่อนไขและระยะเวลาการใช้มาตรฐานการเรียนรู้และตัวชี้วัดในกลุ่มสาระการเรียนรู้ดังกล่าว ตามกำหนดเวลาดังนี้

๑. ปีการศึกษา ๒๕๖๑ ให้ใช้ในชั้นประถมศึกษาปีที่ ๑ และ ๔

๒. ปีการศึกษา ๒๕๖๒ ให้ใช้ในชั้นประถมศึกษาปีที่ ๑ ๒ ๔ และ ๕

๓. ปีการศึกษา ๒๕๖๓ ให้ใช้ในทุกชั้นเรียน

แผนกวิชาการระดับการศึกษาขั้นพื้นฐาน ฝ่ายการศึกษาอัครสังฆมณฑลกรุงเทพฯ จึงได้ดำเนินการวิเคราะห์มาตรฐานและตัวชี้วัดฯ ที่ได้ประกาศให้ใช้มาจัดทำในส่วนที่เป็นคำอธิบายรายวิชาของกลุ่มสาระการเรียนรู้ดังกล่าวโดยได้รับความร่วมมือจากคณะครูผู้สอนจากโรงเรียนนักบุญเปโตร(กลุ่มสาระการเรียนรู้คณิตศาสตร์) โรงเรียนพระ-มารดานิจจานุเคราะห์(กลุ่มสาระการเรียนรู้วิทยาศาสตร์) และโรงเรียนมาเรียลัย (กลุ่มสาระการเรียนรู้สังคมศึกษา ศาสนาและวัฒนธรรม) เข้ามามีส่วนร่วมในการพิจารณาเนื้อหาและวิธีการจัดการเรียนการสอนในคำอธิบายรายวิชา ทั้งนี้ในกลุ่มสาระการเรียนรู้คณิตศาสตร์และวิทยาศาสตร์ใช้แนวทางการกำหนดเนื้อหาแต่ละภาคเรียนสอดคล้องกับหนังสือเรียนของสถาบันส่งเสริมการสอนวิทยาศาสตร์และเทคโนโลยี (สสวท) ส่วนสาระภูมิศาสตร์ในกลุ่มสาระการเรียนรู้สังคมศึกษา ศาสนาและวัฒนธรรมได้รับคำชี้แนะจากผู้ทรงคุณวุฒิ คือ อาจารย์กนก จันทรา ในการตรวจสอบเนื้อหาและทักษะกระบวนการที่สำคัญของภูมิศาสตร์ เพื่อให้การเรียนรู้สาระภูมิศาสตร์บรรลุผลตามเป้าหมายที่กำหนดไว้

จากนั้นแผนกวิชาการ ระดับการศึกษาขั้นพื้นฐาน ได้จัดทำร่างหลักสูตรสถานศึกษา ของปีการศึกษา ๒๕๖๓ สำหรับโรงเรียนของอัครสังฆมณฑลกรุงเทพฯ โดยจะได้มีแนวทางในการพัฒนาหลักสูตรสถานศึกษาขึ้นใช้เอง โดยโรงเรียนเซนต์แอนดรูว์ ได้มอบหมายให้คณะกรรมการบริหารหลักสูตรและวิชาการเป็นผู้ดำเนินการพัฒนาหลักสูตรโรงเรียนให้มีความชัดเจน ครอบคลุม ยืดหยุ่นทั้งเนื้อหา เวลา สอดคล้องกับบริบทของโรงเรียนและตามเจตนารมณ์ของการจัดการศึกษาคาทอลิก ทั้งนี้โรงเรียนยังได้ติดตามและประเมินผลการใช้หลักสูตรสถานศึกษา ปีการศึกษา ๒๕๖๓ ซึ่งผลการประเมินการใช้หลักสูตรสถานศึกษา และได้ดำเนินการปรับมาตรฐานการเรียนรู้และตัวชี้วัดในกลุ่มสาระการเรียนรู้ดังกล่าวครบทุกชั้นปี ตามกำหนดเวลาที่ระบุในคำสั่งกระทรวงศึกษาธิการที่ สพฐ. ๑๒๓๙/๒๕๖๐ เรื่อง ให้ใช้มาตรฐานการเรียนรู้และตัวชี้วัด กลุ่มสาระการเรียนรู้คณิตศาสตร์ วิทยาศาสตร์และสาระภูมิศาสตร์ในกลุ่มสาระการเรียนรู้สังคมศึกษา ศาสนาและวัฒนธรรม (ฉบับปรับปรุง พ.ศ.๒๕๖๐) ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑ ลงวันที่ ๗ สิงหาคม ๒๕๖๐ และคำสั่งกระทรวงศึกษาธิการที่ สพฐ. ๙๒๑/๒๕๖๑ ยกเลิกมาตรฐานการเรียนรู้และตัวชี้วัด สาระที่๒ การออกแบบและเทคโนโลยี และสาระที่๓ เทคโนโลยีสารสนเทศ และการสื่อสาร ในกลุ่มสาระการเรียนรู้การงานอาชีพและเทคโนโลยี ตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑ และเปลี่ยนชื่อกลุ่มสาระการเรียนรู้ ลงวันที่ ๓ พฤษภาคม ๒๕๖๑

ส่วนในปีการศึกษา ๒๕๖๓ ส่วนที่จะต้องปรับปรุงพัฒนาคือ ๑. คำอธิบายรายวิชา มาตรฐาน ตัวชี้วัดรายวิชาวิทยาศาสตร์ชั้นประถมศึกษาปีที่ ๓ กับชั้นประถมศึกษาปีที่ ๖ กลุ่มสาระการเรียนรู้การงานอาชีพชั้นประถมศึกษาปีที่ ๓ กับชั้นประถมศึกษาปีที่ ๖ ปรับพัฒนาตามประกาศของกระทรวงศึกษาธิการอย่างครอบคลุม โดยบูรณาการสาระท้องถิ่นหรือจุดเน้นของโรงเรียนหรือชุมชนอย่างชัดเจน

**วิสัยทัศน์**

หลักสูตรโรงเรียนเซนต์แอนดรูว์ พุทธศักราช ๒๕๖๓ จัดทำขึ้นตามหลักสูตรแกนกลางการศึกษาขั้นพื้นฐาน พุทธศักราช ๒๕๕๑ ได้กำหนดวิสัยทัศน์ไว้ว่า “มาตรฐานการศึกษาเด่น มุ่งเน้นคุณภาพตามอัตลักษณ์การศึกษาคาทอลิก และการพัฒนาสู่การศึกษา ศตวรรษที่ ๒๑"

นอกจากนี้ หลักสูตรโรงเรียนเซนต์แอนดรูว์ ฉบับนี้ ยังส่งเสริมและพัฒนาทักษะการเรียนรู้ต่อผู้เรียน พัฒนาครูให้มีจรรยาบรรณวิชาชีพ บริหารงานตามหลักธรรมาภิบาล ส่งเสริมทักษะในการดำรงชีวิตและเป็นสังคมแห่งการแบ่งปัน ตามอัตลักษณ์การศึกษาคาทอลิก

**พันธกิจของโรงเรียน**

1. พัฒนาคุณภาพสถานศึกษาตามมาตรฐานการศึกษาระดับปฐมวัยที่กำหนดไว้ตามประกาศกฎกระทรวง
2. พัฒนาคุณภาพสถานศึกษาตามมาตรฐานการศึกษาระดับขั้นพื้นฐานที่กำหนดไว้ตามประกาศกฎกระทรวง
3. พัฒนาคุณภาพสถานศึกษาตามมาตรฐานการศึกษาฝ่ายการศึกษาฯ(EDBA) ระดับการศึกษาปฐมวัย
4. พัฒนาคุณภาพสถานศึกษาตามมาตรฐานการศึกษาฝ่ายการศึกษาฯ (EDBA) ระดับการศึกษาขั้นพื้นฐาน
5. พัฒนาคุณลักษณะผู้เรียนตามอัตลักษณ์ผู้เรียนโรงเรียนเซนต์แอนดรูว์
6. พัฒนาคุณภาพการศึกษาที่สอดคล้องกับการเปลี่ยนแปลงในศตวรรษที่ ๒๑

**สมรรถนะสำคัญของผู้เรียน และคุณลักษณะอันพึงประสงค์**

**สมรรถนะสำคัญของผู้เรียน**

หลักสูตรโรงเรียนฉบับนี้ ใช้แนวทางในการพัฒนานักเรียนเช่นเดียวกับหลักสูตรแกนกลางการศึกษาขั้นพื้นฐาน ซึ่งมุ่งพัฒนาผู้เรียนให้มีคุณภาพตามมาตรฐานการเรียนรู้ และจะช่วยให้ผู้เรียนเกิดสมรรถนะสำคัญ ๕ ประการ ดังนี้

**๑. ความสามารถในการสื่อสาร** เป็นความสามารถในการรับและส่งสาร มีวัฒนธรรมในการใช้ภาษาถ่ายทอดความคิด ความรู้ความเข้าใจ ความรู้สึก และทัศนะของตนเอง เพื่อแลกเปลี่ยนข้อมูลข่าวสารและประสบการณ์อันจะเป็นประโยชน์ต่อการพัฒนาตนเองและสังคม รวมทั้งการเจรจาต่อรองเพื่อขจัดและลดปัญหาความขัดแย้งต่าง ๆ การเลือกรับหรือไม่รับข้อมูลข่าวสารด้วยหลักเหตุผลและความถูกต้อง ตลอดจนการเลือกใช้วิธีการสื่อสาร ที่มีประสิทธิภาพโดยคำนึงถึงผลกระทบที่มีต่อตนเองและสังคม

**๒. ความสามารถในการคิด** เป็นความสามารถในการคิดวิเคราะห์ การคิดสังเคราะห์ การคิดอย่างสร้างสรรค์ การคิดอย่างมีวิจารณญาณ และการคิดเป็นระบบ เพื่อนำไปสู่การสร้างองค์ความรู้หรือสารสนเทศ เพื่อการตัดสินใจเกี่ยวกับตนเองและสังคมได้อย่างเหมาะสม

**๓. ความสามารถในการแก้ปัญหา** เป็นความสามารถในการแก้ปัญหาและอุปสรรคต่าง ๆ ที่เผชิญได้อย่างถูกต้องเหมาะสมบนพื้นฐานของหลักเหตุผล คุณธรรมและข้อมูลสารสนเทศ เข้าใจความสัมพันธ์และการเปลี่ยนแปลงของเหตุการณ์ต่าง ๆ ในสังคม แสวงหาความรู้ ประยุกต์ความรู้มาใช้ในการป้องกันและแก้ไขปัญหาและมีการตัดสินใจที่มีประสิทธิภาพ โดยคำนึงถึงผลกระทบที่เกิดขึ้นต่อตนเอง สังคม และสิ่งแวดล้อม

**๔. ความสามารถในการใช้ทักษะชีวิต** เป็นความสามารถในการนำกระบวนการต่าง ๆ ไปในการดำเนินชีวิตประจำวัน การเรียนรู้ด้วยตนเอง การเรียนรู้อย่างต่อเนื่อง การทำงาน และการอยู่ร่วมกันในสังคมด้วยการสร้างเสริมความสัมพันธ์อันดีระหว่างบุคคล การจัดการปัญหาและความขัดแย้งต่าง ๆ อย่างเหมาะสม การปรับตัวให้ทันกับการเปลี่ยนแปลงของสังคมและสภาพแวดล้อม และการรู้จักหลีกเลี่ยงพฤติกรรมไม่พึงประสงค์ที่ส่งผลกระทบต่อตนเองและผู้อื่น

**๕. ความสามารถในการใช้เทคโนโลยี** เป็นความสามารถในการเลือกและใช้เทคโนโลยีด้านต่าง ๆ และมีทักษะกระบวนการทางเทคโนโลยี เพื่อการพัฒนาตนเองและสังคม ในด้านการเรียนรู้ การสื่อสาร การทำงาน การแก้ปัญหาอย่างสร้างสรรค์ ถูกต้อง เหมาะสม และมีคุณธรรม

**คุณลักษณะอันพึงประสงค์**

โรงเรียนเซนต์แอนดรูว์ เป็นโรงเรียนของอัครสังฆมณฑลกรุงเทพฯ นอกจากจะมุ่งพัฒนานักเรียนให้มีคุณลักษณะอันพึงประสงค์ตามที่หลักสูตรแกนกลางการศึกษาขั้นพื้นฐานกำหนดแล้ว ยังพัฒนานักเรียนให้มีคุณลักษณะตามหลักคำสอนของพระเยซูเจ้าในพระวรสาร และธรรมปฏิบัติทั้งในฐานะเป็นบุคคลที่เป็นบุตรของพระเจ้า เป็นคนไทยที่มีเกียรติและศักดิ์ศรีและเป็นพลเมืองที่ดีของประเทศชาติ

ดังนั้น หลักสูตรโรงเรียนเซนต์แอนดรูว์ จึงกำหนดคุณลักษณะอันพึงประสงค์เพิ่มเติมตามแนวการศึกษาคาทอลิก

ดังนี้

1. **รักชาติ ศาสน์ กษัตริย์**

**ตัวชี้วัด**  ๑.๑ เป็นพลเมืองดีของชาติ

๑.๒ ธำรงไว้ซึ่งความเป็นชาติไทย

๑.๓ ศรัทธา ยึดมั่นและปฏิบัติตนตามหลักศาสนา

๑.๔ เคารพเทิดทูนสถาบันพระมหากษัตริย์

1. **ซื่อสัตย์สุจริต**

**ตัวชี้วัด** ๒.๑ ประพฤติตรงตามความเป็นจริงต่อตนเองทั้งทางกาย วาจา ใจ

๒.๒ ประพฤติตรงตามความเป็นจริงต่อผู้อื่นทั้งทางกาย วาจา ใจ

1. **มีวินัย**

**ตัวชี้วัด** ๓.๑ ปฏิบัติตามข้อตกลง กฎเกณฑ์ ระเบียบข้อบังคับของครอบครัว โรงเรียน และสังคม

1. **ใฝ่เรียนรู้**

**ตัวชี้วัด** ๔.๑ ตั้งใจ เพียรพยายามในการเรียนและเข้าร่วมกิจกรรมการเรียนรู้

๔.๒ แสวงหาความรู้จากแหล่งเรียนรู้ต่างๆ ทั้งภายในและภายนอกโรงเรียนด้วยการเลือก ใช้สื่ออย่างเหมาะสม สรุปเป็นองค์ความรู้ และสามารถนำไปใช้ในชีวิตประจำวันได้

1. **อยู่อย่างพอเพียง**

**ตัวชี้วัด** ๕.๑ ดำเนินชีวิตอย่างพอประมาณ มีเหตุผล รอบคอบ มีคุณธรรม

๕.๒ มีภูมิคุ้มกันในตัวที่ดี ปรับตัวเพื่ออยู่ในสังคมได้อย่างมีความสุข

**๖. มุ่งมั่นในการทำงาน**

**ตัวชี้วัด**  ๖.๑ ตั้งใจและรับผิดชอบในหน้าที่การงาน

๖.๒ ทำงานด้วย ความเพียรพยายามและอดทนเพื่อให้งานสำเร็จตามเป้าหมาย

**๗. รักความเป็นไทย**

**ตัวชี้วัด** ๗.๑ ภาคภูมิใจในขนบธรรมเนียมประเพณี ศิลปะ วัฒนธรรมไทยและมีความกตัญญูกตเวที

๗.๒ เห็นคุณค่าและใช้ภาษาไทยในการสื่อสารได้อย่างถูกต้องเหมาะสม

๗.๓ อนุรักษ์ และสืบทอดภูมิปัญญาไทย

**๘. มีจิตสาธารณะ**

**ตัวชี้วัด**  ๘.๑ ช่วยเหลือผู้อื่นด้วยความเต็มใจโดยไม่หวังผลตอบแทน

๘.๒ เข้าร่วมกิจกรรมที่เป็นประโยชน์ต่อโรงเรียน ชุมชน และสังคม

**๙. รักและรับใช้**

**ตัวชี้วัด** ๙.๑ มีความรักและเห็นคุณค่าในตนเองและผู้อื่น

๙.๒ อาสาเข้าช่วยเหลือการงานทุกอย่างโดยไม่เลือกหน้าที่หรือบุคคล

**ส่วนที่ ๒**



**โครงสร้างหลักสูตรโรงเรียนเซนต์แอนดรูว์**

**โครงสร้างหลักสูตรสถานศึกษาขั้นพื้นฐานโรงเรียนเซนต์แอนดรูว์**

แนวปฏิบัติในการจัดหลักสูตรของโรงเรียนเซนต์แอนดรูว์ กำหนดตามโครงสร้างหลักสูตรแกนกลางการศึกษาขั้นพื้นฐานดังนี้

**ระดับการศึกษา**

หลักสูตรของโรงเรียนเซนต์แอนดรูว์ จัดระดับการศึกษา ดังนี้

๑. ระดับประถมศึกษา (ชั้นประถมศึกษาปีที่ ๑ – ๖) การศึกษาระดับนี้เป็นช่วงแรกของการศึกษาภาคบังคับมุ่งเน้นทักษะพื้นฐานด้านการอ่านการเขียน การคิดคำนวณ ทักษะการคิดพื้นฐาน การติดต่อสื่อสาร กระบวนการเรียนรู้ทางสังคมและพื้นฐานความเป็นมนุษย์ การพัฒนาคุณภาพชีวิตอย่างสมบูรณ์และสมดุลทั้งในด้านร่างกาย สติปัญญา อารมณ์ สังคมและวัฒนธรรม โดยเน้นจัดการเรียนรู้แบบบูรณาการ

**การจัดเวลาเรียน** (สำหรับระดับการศึกษาชั้นประถมศึกษาปีที่ ๑ – ๖)

ปีการศึกษา ๒๕๖๓

๑. ระดับชั้นประถมศึกษา (ชั้นประถมศึกษาปีที่ ๑ – ๖) จัดเวลาเรียนเป็นรายปี โดยมีเวลาเรียนวันละไม่เกิน ๕ ชั่วโมง การกำหนดโครงสร้างเวลาเรียนพื้นฐาน และเพิ่มเติม

ดังนั้นสถานศึกษาได้พัฒนาโครงสร้างหลักสูตรชั้นปีในระดับชั้นประถมศึกษาปีที่ ๑ ๒ ๓ ๔ ๕และ๖ ตามประกาศกระทรวงศึกษาธิการ ดำเนินการ ดังนี้

ชั้นประถมศึกษาปีที่ ๑ ๒ และปีที่ ๓ ปีการศึกษา ๒๕๖๓ ปรับเวลาเรียนพื้นฐานของแต่ละกลุ่มสาระการเรียนรู้

ปรับเวลาเรียนรายวิชาพื้นฐานโดยลดเวลาเรียน ดังนี้

กลุ่มสาระการเรียนรู้วิทยาศาสตร์และเทคโนโลยี มีเวลาเรียนรวมปีละ ๘๐ ชั่วโมง

กลุ่มสาระการเรียนรู้สุขศึกษาและพลศึกษา มีเวลาเรียนรวมปีละ ๔๐ ชั่วโมง

โดยเพิ่มเวลาเรียนสาระภาษาอังกฤษในรายวิชาพื้นฐานจาก ๔๐ ชั่วโมงเป็น ๑๒๐ ชั่วโมง

และจัดในรายวิชาเพิ่มเติม ๘๐ ชั่วโมง รวมเป็น ๒๐๐ ชั่วโมง

ชั้นประถมศึกษาปีที่ ๔ ๕ และปีที่ ๖ ปีการศึกษา ๒๕๖๓ ปรับเวลาเรียนรายวิชาพื้นฐานโดยลดเวลาเรียน ดังนี้

กลุ่มสาระการเรียนรู้วิทยาศาสตร์และเทคโนโลยี มีเวลาเรียนรวมปีละ ๑๒๐ ชั่วโมง

กลุ่มสาระการเรียนรู้การงานอาชีพ มีเวลาเรียนรวมปีละ ๔๐ ชั่วโมง

ชั้นประถมศึกษาปีที่ ๑ ถึงชั้นประถมศึกษาปีที่ ๖ ปีการศึกษา ๒๕๖๓ จัดเวลาเรียนในรายวิชาเพิ่มเติม 2 รายวิชารวมปีละ ๑๒๐ ชั่วโมง รวมทั้งสิ้น ๑๒๐ ชั่วโมง

ทั้งนี้รวมเวลาเรียนรายวิชาพื้นฐาน และรายวิชาเพิ่มเติม ทั้งหมด ๙๖๐ ชั่วโมง / ปี (รวมเวลาเรียนในระดับประถมศึกษา ๑,๐๘๐ ชั่วโมง)

ด้านกิจกรรมพัฒนาผู้เรียนที่กำหนดไว้ในชั้นประถมศึกษาปีที่ ๑ ถึงชั้นประถมศึกษาปีที่ ๖ ปีละ ๑๒๐ ชั่วโมง เป็นเวลาสำหรับปฏิบัติกิจกรรมแนะแนว กิจกรรมนักเรียนและกิจกรรมเพื่อสังคมและสาธารณประโยชน์

โดยโรงเรียนเซนต์แอนดรูว์ จัดสรรเวลาให้ผู้เรียนปฏิบัติกิจกรรมเพื่อสังคมและสาธารณประโยชน์ ดังนี้

ระดับประถมศึกษา (ป.๑ – ๖) รวม ๖ ปี จำนวน ๖๐ ชั่วโมง

ทั้งนี้กิจกรรมเพื่อสังคมและสาธารณประโยชน์ จะเป็นกิจกรรมที่บูรณาการร่วมกับการจัดกิจกรรมการเรียนรู้ใน ๘ กลุ่มสาระการเรียนรู้ กิจกรรมแนะแนวและกิจกรรมนักเรียน

**โครงสร้างเวลาเรียน**

หลักสูตรแกนกลางการศึกษาขั้นพื้นฐาน กำหนดกรอบโครงสร้างเวลาเรียน ดังนี้

|  |  |  |  |  |  |  |
| --- | --- | --- | --- | --- | --- | --- |
| **กลุ่มสาระการเรียนรู้/ กิจกรรม** | **เวลาเรียน** | | | | | |
| **ระดับประถมศึกษา** | | | | | |
| **ป. ๑** | **ป. ๒** | **ป. ๓** | **ป. ๔** | **ป. ๕** | **ป. ๖** |
| **⦁ กลุ่มสาระการเรียนรู้** |  | | | | | |
| ภาษาไทย | ๒๐๐ | ๒๐๐ | ๒๐๐ | ๑๖๐ | ๑๖๐ | ๑๖๐ |
| คณิตศาสตร์ | ๒๐๐ | ๒๐๐ | ๒๐๐ | ๑๖๐ | ๑๖๐ | ๑๖๐ |
| วิทยาศาสตร์และเทคโนโลยี | ๘๐ | ๘๐ | ๘๐ | ๑๒๐ | ๑๒๐ | ๑๒๐ |
| สังคมศึกษา ศาสนา และวัฒนธรรม  🌕 ประวัติศาสตร์  🌕 ศาสนาศีลธรรมจริยธรรม  🌕 หน้าที่พลเมืองฯ  🌕 เศรษฐศาสตร์  🌕 ภูมิศาสตร์ | ๑๒๐  (๔๐)  (๘๐) | ๑๒๐  (๔๐)  (๘๐) | ๑๒๐  (๔๐)  (๘๐) | ๑๒๐  (๔๐)  (๘๐) | ๑๒๐  (๔๐)  (๘๐) | ๑๒๐  (๔๐)  (๘๐) |
| สุขศึกษาและพลศึกษา | ๔๐ | ๔๐ | ๔๐ | ๘๐ | ๘๐ | ๘๐ |
| ศิลปะ | ๔๐ | ๔๐ | ๔๐ | ๘๐ | ๘๐ | ๘๐ |
| การงานอาชีพ | ๔๐ | ๔๐ | ๔๐ | ๔๐ | ๔๐ | ๔๐ |
| ภาษาต่างประเทศ | ๑๒๐ | ๑๒๐ | ๑๒๐ | ๘๐ | ๘๐ | ๘๐ |
| **รวมเวลาเรียน (พื้นฐาน)** | **๘๔๐** | **๘๔๐** | **๘๔๐** | **๘๔๐** | **๘๔๐** | **๘๔๐** |
| ⦁ **รายวิชา / กิจกรรม**ที่**สถานศึกษาจัดเพิ่มเติม ตามความพร้อมและจุดเน้น**  🌕 สนทนาภาษาอังกฤษ  🌕 ภาษาจีน | ๘๐  ๔๐ | ๘๐  ๔๐ | ๘๐  ๔๐ | ๘๐  ๔๐ | ๘๐  ๔๐ | ๘๐  ๔๐ |
| **รวมเวลาเรียนรายวิชาเพิ่มเติม** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** |
| ⦁ **กิจกรรมพัฒนาผู้เรียน**  🌕 กิจกรรมแนะแนว  🌕 กิจกรรมนักเรียน  - ลูกเสือเนตรนารี  - ชมรม  🌕 กิจกรรมเพื่อสังคม และสาธารณะประโยชน์ | ๔๐  ๔๐  ๔๐  (๑๐) | ๔๐  ๔๐  ๔๐  (๑๐) | ๔๐  ๔๐  ๔๐  (๑๐) | ๔๐  ๔๐  ๔๐  (๑๐) | ๔๐  ๔๐  ๔๐  (๑๐) | ๔๐  ๔๐  ๔๐  (๑๐) |
| **รวมเวลากิจกรรมพัฒนาผู้เรียน** | **๑๒๐** | **๑๒๐** | **๑๒๐** | **๑๒๐** | **๑๒๐** | **๑๒๐** |
| **รวมเวลาเรียนทั้งหมด** | **๑,๐๘๐** | **๑,๐๘๐** | **๑,๐๘๐** | **๑,๐๘๐** | **๑,๐๘๐** | **๑,๐๘๐** |
| **รวมเวลาเรียนทั้งหมด** | **ไม่น้อยกว่า ๑,๐๐๐ ชั่วโมง/ปี** | | | | | |

หมายเหตุ ๑. กิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๒. คำสั่งกระทรวงศึกษาธิการที่ สพฐ. ๙๒๑/๒๕๖๑ ปีการศึกษา ๒๕๖๑ ให้เปลี่ยนชื่อกลุ่มสาระการเรียนรู้การงานอาชีพและเทคโนโลยี เป็น กลุ่มสาระการเรียนรู้การงานอาชีพ และกลุ่มสาระการเรียนรู้วิทยาศาสตร์ เป็น กลุ่มสาระการเรียนรู้วิทยาศาสตร์และเทคโนโลยี ลงวันที่ ๓ พฤษภาคม ๒๕๖๑ ในปีการศึกษา ๒๕๖๓ ได้ดำเนินการเปลี่ยนชื่อชั้นประถมศึกษาปีที่ ๑ ถึงชั้นประถมศึกษาปีที่ ๖ ครบทุกระดับชั้นเป็นที่เรียบร้อยแล้ว

โครงสร้างหลักสูตรโรงเรียนเซนต์แอนดรูว์ ระดับชั้นประถมศึกษาปีที่ ๑/๒๕๖๓

|  |  |  |
| --- | --- | --- |
| **รหัสวิชา** | **รายวิชา** | **เวลาเรียน** |
| **( ชั่วโมง / ปี )** |
| **รายวิชาพื้นฐาน** | | **๘๔๐** |
| ท๑๑๑๐๑ | ภาษาไทย ๑ | ๒๐๐ |
| ค๑๑๑๐๑ | คณิตศาสตร์ ๑ | ๒๐๐ |
| ว๑๑๑๐๑ | วิทยาศาสตร์และเทคโนโลยี ๑ | ๘๐ |
| ส๑๑๑๐๑ | สังคมศึกษา ๑ | ๘๐ |
| ส๑๑๑๐๒ | ประวัติศาสตร์ ๑ | ๔๐ |
| พ๑๑๑๐๑ | สุขศึกษาและพลศึกษา ๑ | ๔๐ |
| ศ๑๑๑๐๑ | ศิลปะ ๑ | ๔๐ |
| ง๑๑๑๐๑ | การงานอาชีพ ๑ | ๔๐ |
| อ๑๑๑๐๑ | ภาษาอังกฤษ ๑ | ๑๒๐ |
| **รายวิชาเพิ่มเติม** | | **๑๒๐** |
| อ๑๑๒๐๑ | สนทนาภาษาอังกฤษ ๑ | ๘๐ |
| จ๑๑๒๐๑ | ภาษาจีน ๑ | ๔๐ |
| **กิจกรรมพัฒนาผู้เรียน** | | **๑๒๐** |
| ● กิจกรรมแนะแนว | | ๔๐ |
| ● กิจกรรมนักเรียน | |  |
| ลูกเสือ / เนตรนารี | | ๔๐ |
| ชมรม | | ๔๐ |
| ● กิจกรรมเพื่อสังคม และสาธารณะประโยชน์ | | (๑๐) |
| **รวมเวลาเรียนทั้งหมด** | | **๑,๐๘๐** |

หมายเหตุ ๑. ปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำมาตรฐานการเรียนรู้และตัวชี้วัดระดับชั้น

ประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่ง

กระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อย

๒. จัดกิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๓. เปิดทำการสอน โดยจัดทำแผนการสอน IEP ของห้องทับ ๑ ตั้งแต่ประถมศึกษาปีที่ ๑ - ๖ โครงสร้างหลักสูตรโรงเรียนเซนต์แอนดรูว์ ระดับชั้นประถมศึกษาปีที่ ๒/๒๕๖๓

|  |  |  |
| --- | --- | --- |
| **รหัสวิชา** | **รายวิชา** | **เวลาเรียน** |
| **( ชั่วโมง / ปี )** |
| **รายวิชาพื้นฐาน** | | **๘๔๐** |
| ท๑๒๑๐๑ | ภาษาไทย ๒ | ๒๐๐ |
| ค๑๒๑๐๑ | คณิตศาสตร์ ๒ | ๒๐๐ |
| ว๑๒๑๐๑ | วิทยาศาสตร์และเทคโนโลยี ๒ | ๘๐ |
| ส๑๒๑๐๑ | สังคมศึกษา ๒ | ๘๐ |
| ส๑๒๑๐๒ | ประวัติศาสตร์ ๒ | ๔๐ |
| พ๑๒๑๐๑ | สุขศึกษาและพลศึกษา ๒ | ๔๐ |
| ศ๑๒๑๐๑ | ศิลปะ ๒ | ๔๐ |
| ง๑๒๑๐๑ | การงานอาชีพ ๒ | ๔๐ |
| อ๑๒๑๐๑ | ภาษาอังกฤษ ๒ | ๑๒๐ |
| **รายวิชาเพิ่มเติม** | | **๑๒๐** |
| อ๑๒๒๐๑ | สนทนาภาษาอังกฤษ ๒ | ๘๐ |
| จ๑๒๒๐๑ | ภาษาจีน ๒ | ๔๐ |
| **กิจกรรมพัฒนาผู้เรียน** | | **๑๒๐** |
| ● กิจกรรมแนะแนว | | ๔๐ |
| ● กิจกรรมนักเรียน | |  |
| ลูกเสือ / เนตรนารี | | ๔๐ |
| ชมรม | | ๔๐ |
| ● กิจกรรมเพื่อสังคม และสาธารณะประโยชน์ | | (๑๐) |
| **รวมเวลาเรียนทั้งหมด** | | **๑,๐๘๐** |

หมายเหตุ ๑. ปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำมาตรฐานการเรียนรู้และตัวชี้วัด

ระดับชั้นประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อย

๒. จัดกิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๓. เปิดทำการสอน โดยจัดทำแผนการสอน IEP ของห้องทับ ๑ ตั้งแต่ประถมศึกษาปีที่ ๑ - ๖

โครงสร้างหลักสูตรโรงเรียนเซนต์แอนดรูว์ ระดับชั้นประถมศึกษาปีที่ ๓/๒๕๖๓

|  |  |  |
| --- | --- | --- |
| **รหัสวิชา** | **รายวิชา** | **เวลาเรียน** |
| **( ชั่วโมง / ปี )** |
| **รายวิชาพื้นฐาน** | | **๘๔๐** |
| ท๑๓๑๐๑ | ภาษาไทย ๓ | ๒๐๐ |
| ค๑๓๑๐๑ | คณิตศาสตร์ ๓ | ๒๐๐ |
| ว๑๓๑๐๑ | วิทยาศาสตร์และเทคโนโลยี | ๘๐ |
| ส๑๓๑๐๑ | สังคมศึกษา ๓ | ๘๐ |
| ส๑๓๑๐๒ | ประวัติศาสตร์ ๓ | ๔๐ |
| พ๑๓๑๐๑ | สุขศึกษาและพลศึกษา ๓ | ๔๐ |
| ศ๑๓๑๐๑ | ศิลปะ ๓ | ๔๐ |
| ง๑๓๑๐๑ | การงานอาชีพ ๓ | ๔๐ |
| อ๑๓๑๐๑ | ภาษาอังกฤษ ๓ | ๑๒๐ |
| **รายวิชาเพิ่มเติม** | | **๑๒๐** |
| อ๑๓๒๐๑ | สนทนาภาษาอังกฤษ ๓ | ๘๐ |
| จ๑๓๒๐๑ | ภาษาจีน ๓ | ๔๐ |
| **กิจกรรมพัฒนาผู้เรียน** | | **๑๒๐** |
| ● กิจกรรมแนะแนว | | ๔๐ |
| ● กิจกรรมนักเรียน | |  |
| ลูกเสือ / เนตรนารี | | ๔๐ |
| ชมรม | | ๔๐ |
| ● กิจกรรมเพื่อสังคม และสาธารณะประโยชน์ | | (๑๐) |
| **รวมเวลาเรียนทั้งหมด** | | **๑,๐๘๐** |

หมายเหตุ ๑. ปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำมาตรฐานการเรียนรู้และตัวชี้วัด

ระดับชั้นประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อย

๒. จัดกิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๓. เปิดทำการสอน โดยจัดทำแผนการสอน IEP ของห้องทับ ๑ ตั้งแต่ประถมศึกษาปีที่ ๑- ๖

โครงสร้างหลักสูตรโรงเรียนเซนต์แอนดรูว์ ระดับชั้นประถมศึกษาปีที่ ๔/๒๕๖๓

|  |  |  |
| --- | --- | --- |
| **รหัสวิชา** | **รายวิชา** | **เวลาเรียน** |
| **( ชั่วโมง / ปี )** |
| **รายวิชาพื้นฐาน** | | **๘๔๐** |
| ท๑๔๑๐๑ | ภาษาไทย ๔ | ๑๖๐ |
| ค๑๔๑๐๑ | คณิตศาสตร์ ๔ | ๑๖๐ |
| ว๑๔๑๐๑ | วิทยาศาสตร์และเทคโนโลยี ๔ | ๑๒๐ |
| ส๑๔๑๐๑ | สังคมศึกษา ๔ | ๘๐ |
| ส๑๔๑๐๒ | ประวัติศาสตร์ ๔ | ๔๐ |
| พ๑๔๑๐๑ | สุขศึกษาและพลศึกษา ๔ | ๘๐ |
| ศ๑๔๑๐๑ | ศิลปะ ๔ | ๘๐ |
| ง๑๔๑๐๑ | การงานอาชีพ ๔ | ๔๐ |
| อ๑๔๑๐๑ | ภาษาอังกฤษ ๔ | ๘๐ |
| **รายวิชาเพิ่มเติม** | | **๑๒๐** |
| อ๑๔๒๐๑ | สนทนาภาษาอังกฤษ ๔ | ๘๐ |
| จ๑๔๒๐๑ | ภาษาจีน ๔ | ๔๐ |
|  | | **๑๒๐** |
| ● กิจกรรมแนะแนว | | ๔๐ |
| ● กิจกรรมนักเรียน | |  |
| ลูกเสือ / เนตรนารี | | ๔๐ |
| ชมรม | | ๔๐ |
| ● กิจกรรมเพื่อสังคม และสาธารณะประโยชน์ | | (๑๐) |
| **รวมเวลาเรียนทั้งหมด** | | **๑,๐๘๐** |

หมายเหตุ ๑. ปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำมาตรฐานการเรียนรู้และตัวชี้วัด

ระดับชั้นประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อย

๒. จัดกิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๓. เปิดทำการสอน โดยจัดทำแผนการสอน IEP ของห้องทับ ๑ ตั้งแต่ประถมศึกษาปีที่ ๑- ๖

โครงสร้างหลักสูตรโรงเรียนเซนต์แอนดรูว์ ระดับชั้นประถมศึกษาปีที่ ๕/๒๕๖๓

|  |  |  |
| --- | --- | --- |
| **รหัสวิชา** | **รายวิชา** | **เวลาเรียน** |
| **( ชั่วโมง / ปี )** |
| **รายวิชาพื้นฐาน** | | **๘๔๐** |
| ท๑๕๑๐๑ | ภาษาไทย ๕ | ๑๖๐ |
| ค๑๕๑๐๑ | คณิตศาสตร์ ๕ | ๑๖๐ |
| ว๑๕๑๐๑ | วิทยาศาสตร์และเทคโนโลยี ๕ | ๑๒๐ |
| ส๑๕๑๐๑ | สังคมศึกษา ๕ | ๘๐ |
| ส๑๕๑๐๒ | ประวัติศาสตร์ ๕ | ๔๐ |
| พ๑๕๑๐๑ | สุขศึกษาและพลศึกษา ๕ | ๘๐ |
| ศ๑๕๑๐๑ | ศิลปะ ๕ | ๘๐ |
| ง๑๕๑๐๑ | การงานอาชีพ ๕ | ๔๐ |
| อ๑๕๑๐๑ | ภาษาอังกฤษ ๕ | ๘๐ |
| **รายวิชาเพิ่มเติม** | | **๑๒๐** |
| อ๑๕๒๐๑ | สนทนาภาษาอังกฤษ ๕ | ๘๐ |
| จ๑๕๒๐๑ | ภาษาจีน ๕ | ๔๐ |
| **กิจกรรมพัฒนาผู้เรียน** | | **๑๒๐** |
| ● กิจกรรมแนะแนว | | ๔๐ |
| ● กิจกรรมนักเรียน | |  |
| ลูกเสือ / เนตรนารี | | ๔๐ |
| ชมรม | | ๔๐ |
| ● กิจกรรมเพื่อสังคม และสาธารณะประโยชน์ | | (๑๐) |
| **รวมเวลาเรียนทั้งหมด** | | **๑,๐๘๐** |

หมายเหตุ ๑. ปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำมาตรฐานการเรียนรู้และตัวชี้วัด

ระดับชั้นประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อย

๒. จัดกิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๓. เปิดทำการสอน โดยจัดทำแผนการสอน IEP ของห้องทับ ๑ ตั้งแต่ประถมศึกษาปีที่ ๑- ๖

โครงสร้างหลักสูตรโรงเรียนเซนต์แอนดรูว์ ระดับชั้นประถมศึกษาปีที่ ๖/๒๕๖๓

|  |  |  |
| --- | --- | --- |
| **รหัสวิชา** | **รายวิชา** | **เวลาเรียน** |
| **( ชั่วโมง / ปี )** |
| **รายวิชาพื้นฐาน** | | **๘๔๐** |
| ท๑๖๑๐๑ | ภาษาไทย ๖ | ๑๖๐ |
| ค๑๖๑๐๑ | คณิตศาสตร์ ๖ | ๑๖๐ |
| ว๑๖๑๐๑ | วิทยาศาสตร์และเทคโนโลยี ๖ | ๑๒๐ |
| ส๑๖๑๐๑ | สังคมศึกษา ๖ | ๘๐ |
| ส๑๖๑๐๒ | ประวัติศาสตร์ ๖ | ๔๐ |
| พ๑๖๑๐๑ | สุขศึกษาและพลศึกษา ๖ | ๘๐ |
| ศ๑๖๑๐๑ | ศิลปะ ๖ | ๘๐ |
| ง๑๖๑๐๑ | การงานอาชีพ ๖ | ๔๐ |
| อ๑๖๑๐๑ | ภาษาอังกฤษ ๖ | ๘๐ |
| **รายวิชาเพิ่มเติม** | | **๑๒๐** |
| อ๑๖๒๐๑ | สนทนาภาษาอังกฤษ ๖ | ๘๐ |
| จ๑๖๒๐๑ | ภาษาจีน ๖ | ๔๐ |
| **กิจกรรมพัฒนาผู้เรียน** | | **๑๒๐** |
| ● กิจกรรมแนะแนว | | ๔๐ |
| ● กิจกรรมนักเรียน | |  |
| ลูกเสือ / เนตรนารี | | ๔๐ |
| ชมรม | | ๔๐ |
| ● กิจกรรมเพื่อสังคม และสาธารณะประโยชน์ | | (๑๐) |
| **รวมเวลาเรียนทั้งหมด** | | **๑,๐๘๐** |

หมายเหตุ ๑. ปีการศึกษา ๒๕๖๓ นี้ โรงเรียนเซนต์แอนดรูว์ ได้ดำเนินการจัดทำมาตรฐานการเรียนรู้และตัวชี้วัด

ระดับชั้นประถมศึกษาปีที่ ๑ ๒ ๓ ๔ ๕ และ ๖ ครบทุกชั้นปี เพื่อเป็นการพัฒนาหลักสูตรโรงเรียนตามคำสั่งกระทรวงศึกษาธิการที่ สพฐ. ๑๒๓๙/๒๕๖๐ เป็นที่เรียบร้อย

๒. จัดกิจกรรมเพื่อสังคม และสาธารณะประโยชน์ จัดในช่วงพักกลางวัน วันละ ๑๐ นาที

๓. เปิดทำการสอน โดยจัดทำแผนการสอน IEP ของห้องทับ ๑ ตั้งแต่ประถมศึกษาปีที่ ๑- ๖